《病中招孙医士》
宋代·彭龟年

冬冬才动热蒸蒸，直到更初渐渐清。
臓腑始坚今反利，痰涎愈盛气难平。
形容凋瘦真如鬼，耳目聪明粗似人。
自是虚劳无可说，更将经络为推明。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。